25.10.2006 Euroopa Liidu Teataja L 294/21 KOMISJONI MÄÄRUS (EÜ) nr 1586/2006, 24. oktoober 2006, millega muudetakse määrust (EÜ) nr 1483/2006 seoses alalise pakkumismenetlusega hõlmatud ja liikmesriikide sekkumisametite valduses oleva teravilja edasimüümisega ühenduse turul EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (!) eriti selle artiklit 6, ning arvestades järgmist: (1) Komisjoni määrusega (EÜ) nr 1483/2006 (2) on välja kuulutatud alalised pakkumismenetlused liikmesriikide sekkumisametite valduses oleva teravilja edasimüümiseks ühenduse turul. Arvesse võttes ühenduse turu olukorda pehme nisu, maisi ja rukki puhul ning kõnealuste teraviljade nõudluse arengut erinevates piirkondades viimaste nädalate jooksul, tuleks teatavates liikmesriikides teha kättesaadavaks uued sekkumisvarude teraviljakogused. Seetõttu tuleks lubada asjaomaste liikmesriikide sekkumisametitel suurendada pakkumismenetluses olevat kogust pehme nisu puhul 350 000 tonni Saksamaal ja Ungaris, 172 272 tonni Rootsis, 174 021 tonni Taanis, 30 000 tonni Soomes; maisi puhul 100 000 tonni Ungaris ja Slovakkias ja rukki puhul 236 565 tonni Saksamaal. (3) — Seetõttu tuleks muuta määrust (EÜ) nr 1483/2006. (4) — Käesoleva määrusega ette nähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1483/2006 I lisa asendatakse lisas esitatud tekstiga. Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. oktoober 2006 (1) ELT L 270, 21.10.2003, lk 78. Määrust on muudetud komisjoni määrusega (EÜ) nr 1154/2005 (ELT L 187, 19.7.2005, lk 11). (2) ELT L 276, 7.10.2006, lk 58. Komisjoni nimel komisjoni liige Mariann FISCHER BOEL